ສື່ມວນຊົນປ່ຽນໃໝ່ຢ່າງລຽນຕິດ, ມີຫົວຄິດປະດິດສ້າງຕອບສະໜອງຄວາມຮຽກຮ້ອງຕ້ອງການຂອງປະຊາຊົນ
ພາບ: ສຳນັກຂ່າວສານຫວຽດນາມ
ທີ່ການພົບປະກັບບັນດານັກຂ່າວອາວຸໂສ, ການນຳ ແລະ ນັກຂ່າວບັນດາອົງການສຳນັກຂ່າວສານ, ສື່ມວນຊົນໃນທົ່ວປະເທດເນື່ອງໃນໂອກາດສະເຫຼີມສະຫຼອງ 91 ປີແຫ່ງວັນສື່ມວນຊົນປະຕິວັດ ຫວຽດນາມ (21/6/1925 – 21/6/2016), ໄດ້ດຳເນີນໃນຕອນບ່າຍວັນທີ 21/6, ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຢັ້ງຢືນວ່າ: ໃນຕະຫຼອດວິວັດການຕໍ່ຕ້ານ ກໍ່ຄືໃນພາລະກິດສ້າງສາ ແລະ ປົກປັກຮັກສາປະເທດຊາດ, ສື່ມວນຊົນປະຕິບັດ ຫວຽດນາມ ໄດ້ເຕີບໃຫຍ່ຢ່າງກະໂດດຂັ້ນ ແລະ ມີການປະກອບສ່ວນອັນໃຫຍ່ຫຼວງ ໃນພາລະກິດປະຕິວັດອັນຍິ່ງໃຫຍ່ຂອງພັກ ແລະ ຂອງຊາດ ຫວຽດນາມ. ເມື່ອເຕື້ອງເຖິງສະພາບສາກົນ ແລະ ພາກພື້ນທີ່ພວມຜັນແປຢ່າງສັບສົນ ແລະ ຍາກທີ່ຈະຄາດຄະເນລ່ວງໜ້າໄດ້, ທ່ານນາຍົກລັດຖະມົນຕີ ສະເໜີບັນດາອົງການສື່ມວນຊົນຕ້ອງມີການປ່ຽນໃໝ່ຢ່າງບໍ່ຢຸດຢັ້ງ ເພື່ອເສີມຂະຫຍາຍບົດບາດເປັນເຈົ້າພາທາງໃນການກຳນົດທິດສື່ສານ. ສື່ມວນຊົນຄວນປ່ຽນໃໝ່ຢ່າງລຽນຕິດ, ມີຫົວຄິດປະດິດສ້າງເພື່ອຕອບສະໜອງໄດ້ຄວາມຮຽກຮ້ອງຕ້ອງການຂອງປະຊາຊົນ. ຜົນສຳເລັດຂອງສື່ມວນຊົນ, ຖະແຫຼງຂ່າວສື່ສານມີບົດບາດສຳຄັນເຂົ້າໃນວຽກງານປົກປ້ອງພັກ, ປົກປ້ອງລະບອບ, ສ້າງສາ ແລະ ພັດທະນາປະເທດຊາດ. ທ່ານນາຍົກລັດຖະມົນຕີ ປາດຖະໜາວ່າ: ບັນດາອົງການສື່ມວນຊົນ ສືບຕໍ່ເສີມຂະຫຍາຍຜົນງານເຊິ່ງໄດ້ປະກອບສ່ວນໃນຕະຫຼອດໄລຍະປະຫວັດສາດປະຕິວັດ ຫວຽດນາມ, ແກ້ໄຂບັນດາຂໍ້ຈຳກັດ, ຄົງຄ້າງ, ສືບຕໍ່ໂຄສະນາເຜີຍແຜ່ແຜນນະໂຍບາຍ, ແນວທາງຂອງພັກ, ນະໂຍບາຍ, ກົດໝາຍຂອງລັດ, ບັນດາແບບຢ່າງ, ວຽກດີຄົນເດັ່ນ, ການຮຳ່ຮຽນ ແລະ ປະຕິບັດຕາມແບບຢ່າງຄຸນສົມບັດຂອງປະທານ ໂຮ່ຈີມິນ ຢ່າງມີປະສິດທິຜົນ, ສ້າງຄວາມເປັນເອກະພາບ, ຄວາມເຫັນດີເຫັນພ້ອມພາຍໃນພັກ ແລະ ໃນທົ່ວສັງຄົມ. ທ່ານນາຍົກລັດຖະມົນຕີ ກໍ່ສະເໜີຜັນຂະຫຍາຍການນຳເອົາກົດໝາຍວ່າດ້ວຍສື່ມວນຊົນປີ 2016 ເຂົ້າສູ່ຊີວິດຕົວຈິງໂດຍໄວ ພ້ອມທັງປະຕິບັດແຜນນະໂຍບາຍຂອງສູນກາງພັກກ່ຽວກັບການວາງແຜນກຳນົດສື່ມວນຊົນຢ່າງເຂັ້ມງວດ.
(ແຫຼ່ງຄັດຈາກ VOV)